2008

2005 - 2006 - 2007 - 2008 - 2009 - 2010 - 2011

2008 (MMVIII) waor e sjrikkeljaor wat begós op 'nen daensdig.

 Gebäörtenisse 
jannewarie
 1 - Malta en Cyprus veure d'n euro in.
 14 - MESSENGER kump bij zienen ierste flyby op zie diechste punt bij Mercurius.
 24 - In Goma (Kongo-Kinshasa) weurt e vreidesakkoord geteikend wat 'n ind maak aon 't Kivuconflik.

fibberwarie
 4 - Iran lanceert 'n rakèt de ruimde in.
 13 - D'n Australische premier Kevin Rudd beujt zien excuses aon veur de Gestole Generaties.
 17 - Kosovo verklaort ziech oonaofhenkelek vaan Servië. De weke daonao zal 't door diverse veural westerse len weure erkind.
 24 - Fidel Castro weurt nao 49 jaor door zie broor Raúl opgevolg es leier vaan Cuba.

miert
 2 - Premier Dmitri Medvedev weurt tot nuie president vaan Rusland gekoze.
 24 - In Bhutan weure de ierste parlemintsverkezinge oets gehawwe. Tot daan touw waor 't land ummer 'n absolute monarchie.
 25 - 't Leger vaan de Comore vèlt mèt hölp vaan de Afrikaanse Unie 't door de rebelle beheers eiland Anjouan binne.
 27 - Geert Wilders publiceert zienen anti-islamfilm Fitna op 't Internèt.
 28 - Wetensjappers vinde de ajdste klaankrezjistratie oets: 'n opnaom door Édouard-Léon Scott de Martinville vaan 't leedsje Au clair de la lune oet 1860. Trökhure waor toen neet meugelek, meh mèt modern digitaol techniek geit dat wel.

april
 2 - Albanië en Kroatië trejje touw tot de NAVO.
 3 - De grenseuvergaank in de Ledrastraot in Nicosia geit veur 't iers sinds de deiling ope.
 27 - In Amstetten (Oosteriek) weurt Josef Fritzl gearresteerd, dee zien dochter 24 jaor laank heet opgeslote en misbruuk.

mei
 3 - Orkaan Nargis raos door Birma, mèt mie es 138.000 doeje tot gevolg.
 12 - 'nen Eerdsjok mèt 'n krach vaan 7,9 op de Memint-Magnitudesjaol raak de Chinees provincie Sichuan. Zoeget 87.000 lui koume um.
 23 - De Unie vaan Zuid-Amerikaanse Naties (UZAN) weurt opgeriech. In ierste instantie zien alle zelfstendege len op 't continent lid.
 28 - 't Parlemint vaan Nepal stump mèt 'n groete mierderheid veur 't ind vaan de monarchie. Sindsdeen is 't land 'n fidderaol rippubliek.

juni
 1 - Bij 'ne brand in 't archief vaan Universal Music goon mastertapes vaan hoonderde muzikante verlore.
 7-29 - 't Europees kampioensjap hierevoetbal weurt gehawwe in Zwisterland en Oosteriek. D'n titel geit nao Spaanje.
 11 - De Fermi Gamma-ray Space Telescope weurt gelanceerd.
 11 - De Canadese premier Stephen Harper beujt in naom vaan de regering officieel zien excuses aon veur 't systeem vaan kossjaole veur de cultureel assimilatie vaan inheimse volker.
 30 - De lèste kojl vaan Duusbörg geit touw.

juli
 1 - 't Roukverbood in Nederland weurt verstrengk. Dit beteikent oonder mie tot in (de mieste) kaffees neet mie maag weure gerouk.
 2 - 15 giezelere, oonder wee Íngrid Betancourt, weure door regeringstróppe bevrijd oet han vaan de FARC.
 13 - De Mediterraon Unie weurt opgeriech.
 21 - Radovan Karadžić, president vaan de Republika Srpska in d'n Oorlog in ex-Joegoslavië, weurt gearresteerd.
 27 - Bij twie bomaonsleeg in Istanbul valle 13 doeje.

augustus
 1 - Èlf bergbeklummers koume um op de K2.
 6 - President Sidi Ould Cheikh Abdallahi vaan Mauritanië weurt aofgezat in 'ne coup.
 7 - Georgië vèlt 't aofgesjeie deil Zuid-Ossetië binne. Dit heet 'n interventie vaan Rusland tot gevolg.
 8-24 - Olympische Zomerspeule in Peking. Nederland haolt zeve gouwe, vief zèlvere en veer broonze medajes, 't Belsj haolt twie gouwe medajes.
 20 - Vlöch 5044 vaan Spanair stort neer op vleegveld Madrid-Barajas, mèt 154 doeje tot gevolg.
 26 - Rusland erkint Zuid-Ossetië en Abchazië es oonaofhenkeleke staote.

september
 10 - In de Large Hadron Collider 't CERN geit veur 't iers de protonestraol roond.
 14 - Kredietcrisis: De Amerikaanse baank Lehman Brothers vreug faillissemint aon.
 23 - Bij 'n sjeetpartij in Kauhajoki (Finland) koume èlf lui um, oonder wee d'n daoder.
 28 - De Falcon 1 vaan SpaceX maak es ierste particuleer ruimtetuig e rundsje um de eerde.

oktober
 Bij Ittere en Haare weurt begós mèt 't Grensmaosprojek, wat de Maos mie natuurleke ruimte moot beeje en euverstruiminge in 't vervolg moot veurkoume.
 3 - Kredietcrisis: 't Nederlands deil vaan Fortis, boe-oonder ABN AMRO, weurt gans genationaliseerd.
 7 - De meziekdeens Spotify kump in Zwede (es ierste land) online.
 11 - De Ieslandse baank Icesave geit failliet. Dit dupeert ouch väöl spaorders in Nederland.
 22 - De Indiase ruimtevaartorganisatie ISRO lanceert de Chandrayaan-1.
 31 - Vleegveld Tempelhof in Berlien geit touw.
 31 - Satoshi Nakamoto publiceert de cryptovaluta Bitcoin.

november
 4 - Barack Obama versleit John McCain en weurt verkoze tot president vaan de Vereinegde Staote. Heer is d'n iersten zwarte oets dee die positie geit bekleie.
 26-29 - De islamistische terreurgróp Lashkar-e-Taiba veurt diverse aonsleeg in de Indiase stad Bombay oet boebij alles biejein 164 lui umkoume.

december
 5 - 't Gereemsel wat in 1991 bij Jekaterinebörg waor gevoonde en 't jaor dao-op nao sjeelanalyse aon tsaar Nicolaas II waor touwgesjreve, bliek noe nao DNA-oonderzeuk mèt zekerheid vaan d'n tsaar te zien.
 10 - Op 't Kenaaleiland Sark weure veur 't iers verkezinge gehawwe. Tot daan touw woort 't - es lèste pläötske in Europa - fedaol geregeerd.
 18 - De Rwandatribbenaol bevint Théoneste Bagosora en twie aander hoeg officere oet 't Rwandees leger sjöldeg aon de genocide vaan de jaore negenteg.
 23 - In Guinee weurt kort nao d'n doed vaan dictator Lansana Conté 'ne coup gepleeg.
 27 - Bij Israëlische lochaonvalle op de Gazastroek valle mie es 220 doeje.
 31 - 'n Sjrikkelseconde weurt ingelas.

Nobelprieze
 Natuurkunde:
 Makoto Kobayashi en Toshihide Maskawa "um de oontdèkking vaan d'n oersprunk vaan de gebroke symmetrie die 't natuurlek veurkoume vaan teminste drei femilies quarks veurspäölt."
 Yoichiro Nambu "um de oontdèkking vaan 't mechanisme vaan spontaon gebroke symmetrie in subatomair fysica."
 Sjemie: Osamu Shimomura, Martin Chalfie en Roger Y. Tsien "veur de oontdèkking en oontwikkeling vaan 't greun fluorescerend eiwit (GFP)."
 Geneeskunde:
 Harald zur Hausen "um zien oontdèkking vaan minseleke papilloomvirusse die eierstekkaanker veroerzake."
 Françoise Barré-Sinoussi en Luc Montagnier "um hun oontdèkking vaan 't minselek immunodefekvirus."
 Literatuur: Jean-Marie Le Clézio, "oteur vaan nui vertrèkpunte, poëtisch aventuur en sensueel extaas, verkinner vaan 'n minsheid veurbij en oonder de heersende besjaving."
 Vrei: Martti Ahtisaari "um zien inspanninge op miejer continente in mie es drei decennia um internationaol conflikte op te losse."
 Economie: Paul Krugman "um zien analyse vaan handelspetroene en de locatie vaan economische activiteit."

Persoen vaan 't Jaor
Barack Obama

Films
 The Hurt Locker
 The Dark Knight
 Låt den rätte komma in
 Anvil: The Story of Anvil

 Gebaore 
 12 meërt - Benjamin Pieter Floris van Vollenhoven, zoon van Prins Bernhard en Annette Sekrève
 16 april - Eléonore van België, Belsje prinses
 3 september - Julia Carolina Catharina, dochter van Prinses Margarita en Tjalling ten Cate
 19 november - Pieter Anton Maurits Erik van Vollenhoven, Prins Pieter-Christiaan en Anita van Eijk

 Gesjtorve 
 17 jannewarie - Carlos (64), Franse zenger (hit in de jaore '70: Big Bisou)
 17 jannewarie - Bobby Fischer (64), Amerikaans-Ieslandse sjaker
 22 jannewarie - Heath Ledger (28), Australische acteur
 27 jannewarie - Soeharto (86), Indonesische generaal en politicus (o.a. president 1967-1998)
 2 fibberwarie - John Fredrix (62), Nederlands-Limburgse voetballer
 5 fibberwarie - Maharishi Mahesh Yogi (90), Indiase lierer
 7 fibberwarie - Benny Neyman (56), Nederlandse zenger
 19 miert - Hugo Claus (78), Belzje sjriever
 5 april - Charlton Heston (84), Amerikaanse filmacteur, publicis en börgerrechteactivis (o.a. president van de National Rifle Association 1998-2003)
 6 april - Jeu Sprengers (69), Nederlandse sjportbesjtuurder (o.a. veurzitter van de KNVB)
 7 mei - Thijs Wöltgens (64), Nederlandse politicus en besjtuurder van de PvdA
 5 augustus - Eef Kamerbeek (74), Nederlandse atleet (tieënkamper)
 26 augustus - Stan Storiman, Nederlandse cameramaan (39)
 11 oktober - Jörg Haider, Oosteriekse politicus (57)
 14 november - Norbert Schmelzer (87), Nederlandse politicus
 19 november - Pierre Huyskens (77), Limburgse sjriever, journalis en carnavalis
 19 november - Herman Kuiphof (89), Nederlandse sjportjournalis en televisieversjlaaggaever

 Jubilea 
 27 mei - RSC Anderlecht besteit 100 jaor.
 19 juli - Feyenoord besteit 100 jaor.


Categorie:Einentwintigste iew